CELEX: 32010R1003
Language: lv
Date: 2010-11-08 00:00:00
Title: Komisijas Regula (ES) Nr. 1003/2010 ( 2010. gada 8. novembris ), kas attiecas uz mehānisko transportlīdzekļu un to piekabju aizmugurējās numura zīmes uzstādīšanas un piestiprināšanas vietas tipa apstiprināšanas prasībām un ar ko īsteno Eiropas Parlamenta un Padomes Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību  Dokuments attiecas uz EEZ

9.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 291/22
            
         KOMISIJAS REGULA (ES) Nr. 1003/2010
   (2010. gada 8. novembris),
   kas attiecas uz mehānisko transportlīdzekļu un to piekabju aizmugurējās numura zīmes uzstādīšanas un piestiprināšanas vietas tipa apstiprināšanas prasībām un ar ko īsteno Eiropas Parlamenta un Padomes Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (1) un jo īpaši tās 14. panta 1. punkta a) apakšpunktu,
   tā kā:
   
               (1)
            
            
               Regula (EK) Nr. 661/2009 ir atsevišķā regula saistībā ar tipa apstiprinājuma procedūru atbilstoši Eiropas Parlamenta un Padomes 2007. gada 5. septembra Direktīvai 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (2).
            
         
               (2)
            
            
               Ar Regulu (EK) Nr. 661/2009 atceļ Padomes 1970. gada 20. marta Direktīvu 70/222/EEK par dalībvalstu tiesību aktu tuvināšanu attiecībā uz vietu pakaļējo numura zīmju uzstādīšanai un piestiprināšanai mehāniskajiem transportlīdzekļiem un to piekabēm (3). Prasības, kas izklāstītas minētajā direktīvā, jāpārņem šajā regulā un vajadzības gadījumā jāgroza, lai tās pielāgotu zinātnes un tehnikas attīstībai.
            
         
               (3)
            
            
               Regulā (EK) Nr. 661/2009 ir paredzēti pamatnoteikumi prasībām, kas attiecas uz mehānisko transportlīdzekļu un to piekabju tipa apstiprināšanu attiecībā uz aizmugurējās numura zīmes uzstādīšanas un piestiprināšanas vietu. Tāpēc jānosaka arī konkrētās procedūras, testi un prasības šādai tipa apstiprināšanai.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
            
         IR PIEŅĒMUSI ŠO REGULU.
   1. pants
   Definīcijas
   Šajā regulā izmanto šādas definīcijas:
   
               (1)
            
            
               “transportlīdzekļa tips attiecībā uz aizmugurējās numura zīmes uzstādīšanas un piestiprināšanas vietu” ir transportlīdzekļi, kuri neatšķiras tādos būtiskos aspektos kā:
               
                           —
                        
                        
                           aizmugurējās numura zīmes uzstādīšanas un piestiprināšanas vietas izmēri;
                        
                     
                           —
                        
                        
                           aizmugurējās numura zīmes uzstādīšanas un piestiprināšanas vietas novietojums;
                        
                     
                           —
                        
                        
                           aizmugurējās numura zīmes uzstādīšanas un piestiprināšanas virsmas forma;
                        
                     
         
               (2)
            
            
               “praktiski līdzena virsma” ir cieta materiāla virsma, kas var būt veidota no rakstā izveidota tīkla vai režģa, kuram izliekuma rādiuss ir vismaz 5 000 mm;
            
         
               (3)
            
            
               “rakstā izveidota tīkla virsma” ir virsma, kas sastāv no vienmērīgi izvietotu formu raksta, piemēram, apļu, ovālu, rombu, taisnstūru vai kvadrātu caurumiem, kuri vienmērīgi izvietoti intervālos, kas nepārsniedz 15 mm;
            
         
               (4)
            
            
               “režģa virsma” ir virsma, kuru veido paralēli stienīši, kas izvietoti vienmērīgi un kas cits no cita atrodas ne vairāk kā 15 mm attālumā;
            
         
               (5)
            
            
               “nomināla virsma” ir teorētiski ģeometriski ideāla virsma, neņemot vērā tādus virsmas negludumus kā izvirzījumus vai ierobījumus,
            
         
               (6)
            
            
               “transportlīdzekļa gareniskā vidusplakne” ir transportlīdzekļa simetrijas plakne vai, ja transportlīdzeklis nav simetrisks, vertikālā gareniskā plakne, kas iet caur transportlīdzekļa asu vidu;
            
         
               (7)
            
            
               “slīpums” ir leņķiskā novirze attiecībā pret vertikālo plakni.
            
         2. pants
   Mehāniskā transportlīdzekļa vai piekabes EK tipa apstiprināšanas noteikumi attiecībā uz aizmugurējo numura zīmju uzstādīšanas un piestiprināšanas vietu
   1.   Izgatavotājs vai tā pārstāvis tipa apstiprinātājai iestādei iesniedz transportlīdzekļa EK tipa apstiprināšanas pieteikumu attiecībā uz aizmugurējo numura zīmju uzstādīšanas un piestiprināšanas vietu pie transportlīdzekļiem vai to piekabēm.
   2.   Pieteikumu sagatavo saskaņā ar I pielikuma 1. daļā sniegto informācijas dokumenta paraugu.
   3.   Ja šīs regulas II pielikumā izklāstītās attiecīgās prasības ir izpildītas, tad saskaņā ar Direktīvas 2007/46/EK VII pielikumā izklāstīto numerācijas sistēmu apstiprinātāja iestāde piešķir EK tipa apstiprinājumu un sniedz tipa apstiprinājuma numuru.
   Dalībvalsts nedrīkst piešķirt to pašu numuru citam transportlīdzekļa tipam.
   4.   Piemērojot 3. punktu, tipa apstiprinātāja iestāde izsniedz EK tipa apstiprinājuma sertifikātu, kas sagatavots saskaņā ar I pielikuma 2. daļā sniegto paraugu.
   3. pants
   Saskaņā ar Direktīvu 70/222/EEK piešķirto apstiprinājumu derīgums un paplašināšana
   Valsts iestādes atļauj pārdot un nodot ekspluatācijā transportlīdzekļus, kuru tips apstiprināts pirms Regulas (EK) Nr. 661/2009 13. panta 2. punktā minētā datuma, un turpina paplašināt apstiprinājumus minētajiem transportlīdzekļiem saskaņā ar Direktīvas 70/222/EEK noteikumiem.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 8. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 200, 31.7.2009., 1. lpp.
   
      (2)  OV L 263, 9.10.2007., 1. lpp.
   
      (3)  OV L 76, 6.4.1970., 25. lpp.
   
      I PIELIKUMS
      
         Mehānisko transportlīdzekļu vai to piekabju EK tipa apstiprināšanas administratīvie dokumenti attiecībā uz aizmugurējo numura zīmju uzstādīšanas un piestiprināšanas vietu
      
      1.   DAĻA
      
         Informācijas dokuments
      
      
         PARAUGS
      
      Mehāniskā transportlīdzekļa vai piekabes EK tipa apstiprināšanas informācijas dokuments Nr. … attiecībā uz aizmugurējo numura zīmju uzstādīšanas un piestiprināšanas vietu.
      Turpmāk norādīto informāciju iesniedz trijos eksemplāros kopā ar satura rādītāju. Visus rasējumus iesniedz piemērotā mērogā un pietiekami detalizētus A4 formātā vai A4 formāta mapē. Ja ir fotoattēli, tie ir pietiekami detalizēti.
      Ja šajā informācijas dokumentā minētajām sistēmām, sastāvdaļām vai atsevišķām tehniskām vienībām ir elektroniska vadības ierīce, tad iesniedz informāciju par tās veiktspēju.
      0.   VISPĀRĪGĀ INFORMĀCIJA
      0.1.   Marka (izgatavotāja tirdzniecības nosaukums): …
      0.2.   Tips: …
      0.2.1.   Komercnosaukums(-i) (ja ir): …
      0.3.   Tipa identifikācijas veids (ja marķēts uz transportlīdzekļa) (1) …
      0.3.1.   Marķējuma novietojums: …
      0.4.   Transportlīdzekļa kategorija (2): …
      0.5.   Izgatavotāja nosaukums un adrese: …
      0.8.   Montāžas rūpnīcas(-u) nosaukums(-i) un adrese(-es): …
      0.9.   Izgatavotāja pārstāvja (ja ir) nosaukums un adrese: …
      1.   VISPĀRĪGS TRANSPORTLĪDZEKĻA KONSTRUKCIJAS RAKSTUROJUMS
      1.1.   Transportlīdzekļa tipa parauga fotoattēli un/vai rasējumi: …
      2.   MASA UN IZMĒRI (3)
          (4)
      
      2.4.   Transportlīdzekļa izmēru diapazons (kopumā)
      2.4.2.   Šasijai ar virsbūvi
      2.4.2.3.   Augstums (5) (balstiekārtām ar regulējamu augstumu norādīt normālo ekspluatācijas augstumu): …
      2.6.   Masa darbderīgā stāvoklī
      Masa transportlīdzekļiem ar virsbūvi darbderīgā stāvoklī un vilcējtransportlīdzekļiem, izņemot M1 kategoriju, ar sakabes ierīci, ja ar to aprīkojis izgatavotājs, vai šasijas masa, vai šasijas masa kopā ar kabīni, izņemot virsbūvi un/vai sakabes ierīci, ja izgatavotājs nav uzmontējis virsbūvi, un/vai sakabes ierīci (ieskaitot šķidrumus, instrumentus, rezerves riteni, ja tie ir, un vadītāju un attiecībā uz autobusiem apkalpes locekli, ja transportlīdzeklī ir apkalpes locekļa sēdvieta) (6) (maksimālā un minimālā masa katram variantam): …
      9.   VIRSBŪVE
      9.14.   Aizmugurējo numura zīmju uzstādīšanas vieta (vajadzības gadījumā norādīt izmēru diapazonu un pievienot rasējumus) …
      9.14.1   Augstums virs ceļa virsmas, augšējā mala: …
      9.14.2   Augstums virs ceļa virsmas, apakšējā mala: …
      9.14.3   Viduslīnijas attālums no gareniskās transportlīdzekļa vidusplaknes: …
      9.14.4.   Attālums no transportlīdzekļa kreisās malas: …
      9.14.5.   Izmēri (garums × platums): …
      9.14.6.   Plaknes slīpums pret vertikāli: …
      9.14.7.   Redzamības leņķis horizontālajā plaknē: …
      
         Paskaidrojumi
      
      2.   DAĻA
      
         EK tipa apstiprinājuma sertifikāts
      
      
         PARAUGS
      
      Formāts: A4 (210 × 297 mm)
      EK TIPA APSTIPRINĀJUMA SERTIFIKĀTS
      
      Paziņojums par
      
                  
                              —
                           
                           
                              EK tipa apstiprinājumu (7)
                              
                           
                        
                              —
                           
                           
                              EK tipa apstiprinājuma paplašināšanu (7)
                              
                           
                        
                              —
                           
                           
                              EK tipa apstiprinājuma atteikumu (7)
                              
                           
                        
                              —
                           
                           
                              EK tipa apstiprinājuma anulēšanu (7)
                              
                           
                        
               
                  mehāniskajam transportlīdzeklim vai piekabei attiecībā uz aizmugurējo numura zīmju uzstādīšanas un piestiprināšanas vietu
               
            
                  ņemot vērā Regulu (ES) Nr. 1003/2010 [šo regulu], kurā jaunākie grozījumi izdarīti ar Regulu (ES) Nr. …/… (7).
               
            
                  EK tipa apstiprinājuma numurs: …
               
            
                  Paplašināšanas pamatojums: …
               
            I   IEDAĻA
      0.1.   Marka (izgatavotāja tirdzniecības nosaukums): …
      0.2.   Tips: …
      0.2.1.   Komercnosaukums(-i) (ja ir): …
      0.3.   Tipa identifikācijas veids, ja marķēts uz transportlīdzekļa (8): …
      0.3.1.   Marķējuma novietojums: …
      0.4.   Transportlīdzekļa kategorija (9): …
      0.5.   Izgatavotāja nosaukums un adrese: …
      0.8.   Montāžas rūpnīcas(-u) nosaukums(-i) un adrese(-es): …
      0.9.   Izgatavotāja pārstāvja (ja ir) nosaukums un adrese: …
      II   IEDAĻA
      1.   Papildu informācija: sk. papildpielikumu.
      2.   Par testu izdarīšanu atbildīgais tehniskais dienests: …
      3.   Testa protokola datums: …
      4.   Testa protokola numurs: …
      5.   Piezīmes (ja ir): sk. papildpielikumu.
      6.   Vieta: …
      7.   Datums: …
      8.   Paraksts: …
      
                  Pievienotie dokumenti
               
               
                  :
               
               
                  Informācijas pakete
                  Testa protokols
               
            
         (1)  Ja tipa identifikācijas līdzekļos ir zīmes, kas neraksturo transportlīdzekļa, tā sastāvdaļu vai atsevišķu tehnisko vienību tipus, uz ko attiecas šis informācijas dokuments, dokumentācijā tādas zīmes attēlo ar simbolu “?” (piemēram, ABC??123??).
      
         (2)  Klasifikācija atbilst Direktīvas 2007/46/EK II pielikuma A daļas definīcijām.
      
         (3)  Ja viens transportlīdzekļa tipa variants ir ar parastu kabīni, bet otrs – ar kabīni, kurā ir guļamvietas, norāda abu kabīņu masu un izmērus.
      
         (4)  ISO standarts 612: 1978 – Autotransporta līdzekļi – Mehānisko transportlīdzekļu un piekabju izmēri – Termini un definīcijas.
      
         (5)  
      
                  (g8)
               
               
                  Noteikums Nr. 6.3.
               
            
         (6)  Uzskata, ka vadītāja un attiecīgā gadījumā apkalpes locekļa svars ir 75 kg (68 kg cilvēka svars un 7 kg bagāžas svars saskaņā ar ISO standartu 2416–1992), degvielas tvertne ir piepildīta līdz 90 % un citas sistēmas, kurās ir šķidrumi (izņemot tās, kurās lieto ūdeni), – attiecīgi līdz 100 % no izgatavotāja norādītā tilpuma.
      
         (7)  Lieko svītrot.
      
         (8)  Ja tipa identifikācijas līdzekļos ir zīmes, kas neraksturo transportlīdzekļa, tā sastāvdaļu vai atsevišķu tehnisko vienību tipus, uz ko attiecas šis informatīvais dokuments, dokumentācijā tādas zīmes attēlo ar simbolu “?”. (Piemēram, ABC??123??).
      
         (9)  Definēta Direktīvas 2007/46/EK II pielikuma A daļā.
      
         Papildpielikums
         EK tipa apstiprinājuma sertifikātam Nr. …
         
                     1.
                  
                  
                     Papildu informācija:
                     
                                 1.1.
                              
                              
                                 Transportlīdzekļa tipa īss apraksts attiecībā uz tā konstrukciju, izmēriem, gabarītiem un materiāliem: …
                              
                           
                                 1.2.
                              
                              
                                 Aizmugurējās numura zīmes vietas apraksts: …
                              
                           
               
                     2.
                  
                  
                     Aizmugurējās numura zīmes vieta ir piemērota, lai piestiprinātu numura zīmi, kuras izmēri milimetros nepārsniedz 520 × 120/340 × 240 (1)
                     
                  
               
                     3.
                  
                  
                     Aizmugurējās numura zīmes vietas novietojums: pa kreisi no centra/centrā (1)
                     
                  
               
                     4.
                  
                  
                     Ja piestiprināta sakabes ierīce, aizmugurējās numura zīmes vieta ir aizsegta: jā/nē (1).
                  
               
                     5.
                  
                  
                     Piezīmes: …
                  
               
            (1)  Lieko svītrot.
      
   
   
      II PIELIKUMS
      
         Prasības aizmugurējo numura zīmju uzstādīšanas un piestiprināšanas vietai
      
      1.   PRASĪBAS
      1.1.   Aizmugurējās numura zīmes uzstādīšanas un piestiprināšanas vietas forma un izmēri.
      
                  1.1.1.
               
               
                  Uzstādīšanas vieta ir līdzena vai praktiski līdzena taisnstūra virsma ar vismaz šādiem izmēriem:
                  vai nu
                  
                              platums
                           
                           
                              :
                           
                           
                              520 mm,
                           
                        
                              augstums
                           
                           
                              :
                           
                           
                              120 mm,
                           
                        vai
                  
                              platums
                           
                           
                              :
                           
                           
                              340 mm,
                           
                        
                              augstums
                           
                           
                              :
                           
                           
                              240 mm.
                           
                        
            
                  1.1.2.
               
               
                  Uz virsmas, kas nosedzama ar numura zīmi, var būt caurumi vai spraugas.
                  
                              1.1.2.1.
                           
                           
                              M1 kategorijas transportlīdzekļiem cauruma vai spraugas platums nepārsniedz 40 mm, neņemot vērā garumu.
                           
                        
            
                  1.1.3.
               
               
                  Uz virsmas, kas nosedzama ar numura zīmi, var būt izvirzījumi, ja vien tie neizvirzās vairāk kā 5,0 mm attiecībā pret nominālo virsmu. Tādu mīkstu materiālu kā putas vai filcs ielaidumi, ko izmanto numura zīmes vibrācijas novēršanai, netiek ņemti vērā.
               
            1.2.   Aizmugurējās numura zīmes uzstādīšana un piestiprināšana.
      
                  1.2.1.
               
               
                  Uzstādīšanas vieta ir tāda, lai numura zīmei, kas piestiprināta saskaņā ar izgatavotāja norādījumiem, būtu šādi raksturlielumi.
                  
                              1.2.1.1.
                           
                           
                              Numura zīmes novietojums attiecībā pret transportlīdzekļa garenisko vidusplakni:
                              
                                          1.2.1.1.1.
                                       
                                       
                                          Numura zīmes viduspunkts neatrodas pa labi no transportlīdzekļa gareniskās vidusplaknes.
                                       
                                    
                        
                              1.2.1.2.
                           
                           
                              Numura zīmes novietojums attiecībā pret transportlīdzekļa vertikālo garenisko plakni:
                              
                                          1.2.1.2.1.
                                       
                                       
                                          Numura zīme ir perpendikulāra transportlīdzekļa gareniskajai plaknei.
                                       
                                    
                                          1.2.1.2.2.
                                       
                                       
                                          Numura zīmes kreisā sānu mala nedrīkst atrasties pa kreisi no vertikālās plaknes, kas ir paralēla transportlīdzekļa gareniskajai vidusplaknei un pieskaras vistālāk izvirzītajai transportlīdzekļa sānu malai.
                                       
                                    
                        
                              1.2.1.3.
                           
                           
                              Numura zīmes novietojums attiecībā pret transportlīdzekļa šķērsplakni:
                              
                                          1.2.1.3.1.
                                       
                                       
                                          Numura zīme var būt slīpa attiecībā pret vertikāli:
                                          
                                                      1.2.1.3.1.1.
                                                   
                                                   
                                                      ne mazāk kā – 5° un ne vairāk kā 30°, ja numura zīmes augšējā mala atrodas ne augstāk kā 1,20 m no zemes virsmas;
                                                   
                                                
                                                      1.2.1.3.1.2.
                                                   
                                                   
                                                      ne mazāk kā – 15° un ne vairāk kā 5°, ja numura zīmes augšējā mala atrodas augstāk nekā 1,20 m no zemes virsmas.
                                                   
                                                
                                    
                        
                              1.2.1.4.
                           
                           
                              Numura zīmes augstums no zemes virsmas:
                              
                                          1.2.1.4.1.
                                       
                                       
                                          Numura zīmes apakšējā mala atrodas ne zemāk kā 0,3 m no zemes virsmas.
                                       
                                    
                                          1.2.1.4.2.
                                       
                                       
                                          Numura zīmes augšējā mala atrodas ne augstāk kā 1,20 m no zemes virsmas. Tomēr, ja transportlīdzekļa konstrukcijas dēļ nav praktiski iespējams izpildīt augstuma noteikumu, maksimālais augstums var pārsniegt 1,20 m, ja tas ir tik tuvs šai robežvērtībai, cik transportlīdzekļa konstrukcijas raksturlielumi atļauj, nekādā ziņā tas nepārsniedz 2,00 m.
                                       
                                    
                        
                              1.2.1.5.
                           
                           
                              Ģeometriskā redzamība:
                              
                                          1.2.1.5.1.
                                       
                                       
                                          Ja numura zīmes augšējā mala neatrodas augstāk kā 1,20 m no zemes virsmas, tad numura zīme ir redzama visā telpā, ko ierobežo šādas četras plaknes:
                                          
                                                      —
                                                   
                                                   
                                                      divas vertikālās plaknes, kas pieskaras abām numura zīmes sānu malām un ar transportlīdzekļa garenisko vidusplakni veido 30° leņķi, ko mērī uz āru,
                                                   
                                                
                                                      —
                                                   
                                                   
                                                      plakne, kas pieskaras numura zīmes augšējai malai un ar horizontāli veido 15° leņķi, ko mērī uz augšu,
                                                   
                                                
                                                      —
                                                   
                                                   
                                                      horizontālā plakne caur numura zīmes apakšējo malu.
                                                   
                                                
                                    
                                          1.2.1.5.2.
                                       
                                       
                                          Ja numura zīmes augšējā mala atrodas augstāk kā 1,20 m no zemes virsmas, tad numura zīme ir redzama visā telpā, ko ierobežo šādas četras plaknes:
                                          
                                                      —
                                                   
                                                   
                                                      divas vertikālās plaknes, kas pieskaras abām numura zīmes sānu malām un ar transportlīdzekļa garenisko vidusplakni veido 30° leņķi, ko mērī uz āru,
                                                   
                                                
                                                      —
                                                   
                                                   
                                                      plakne, kas pieskaras numura zīmes augšējai malai un ar horizontāli veido 15° leņķi, ko mērī uz augšu,
                                                   
                                                
                                                      —
                                                   
                                                   
                                                      plakne, kas pieskaras numura zīmes apakšējai malai un ar horizontāli veido 15° leņķi, ko mērī uz leju.
                                                   
                                                
                                    
                        
                              1.2.1.6.
                           
                           
                              Attālums starp uzstādītas un piestiprinātas numura zīmes malām un faktisko numura zīmes vietas virsmu visā numura zīmes garumā nepārsniedz 5,0 mm.
                              
                                          1.2.1.6.1.
                                       
                                       
                                          Noteikto maksimālo attālumu var vietām pārsniegt, ja to mērī pie rakstā izveidota tīkla cauruma vai spraugas vai starp režģa virsmas paralēlajiem stienīšiem.
                                       
                                    
                        
            
                  1.2.2.
               
               
                  Faktiskais novietojums un forma numura zīmei, kas uzstādīta un piestiprināta saskaņā ar 1.2. punktu, konkrēti, tās galīgais izliekuma rādiuss, tiek ņemts vērā, piemērojot aizmugurējās numura zīmes apgaismes ierīcēm noteiktās prasības.
               
            
                  1.2.3.
               
               
                  Ja aizmugurējās numura zīmes uzstādīšanas vieta ir aizsegta ģeometriskās redzamības plaknēs, jo uzstādīta mehāniska sakabes ierīce, tas tiek reģistrēts testa protokolā un norādīts EK tipa apstiprinājuma sertifikātā.
               
            2.   TESTA PROCEDŪRA
      2.1.   Numura zīmes vertikālā slīpuma un augstuma noteikšana no zemes virsmas.
      
                  2.1.1.
               
               
                  Pirms izdara mērījumus, transportlīdzekli novieto uz gludas zemes virsmas, transportlīdzekļa masu pielāgojot izgatavotāja deklarētajai masai darbderīgā stāvoklī bez vadītāja.
               
            
                  2.1.2.
               
               
                  Ja transportlīdzeklim ir hidropneimatiska, hidrauliska vai pneimatiska piekare vai tas aprīkots ar automātiskās izlīdzināšanas ierīci atkarībā no slodzes, to testē izgatavotāja norādītajos normālos ekspluatācijas apstākļos kopā ar piekari vai ierīci.
               
            
                  2.1.3.
               
               
                  Ja numura zīme ir vērsta uz leju, mērījuma rezultātus attiecībā pret slīpumu izsaka ar mīnusa zīmi.
               
            2.2.   Izvirzījumu mērījumus izdara perpendikulāri pret nominālo virsmu, kas nosedzama ar numura zīmi.
      2.3.   Attāluma mērījumus starp uzstādītas un piestiprinātas numura zīmes malu un faktisko virsmu izdara perpendikulāri un tieši pret faktisko virsmu, kas nosedzama ar numura zīmi.
      2.4.   Atbilstības pārbaudei izmantotās reģistrācijas zīmes izmēri atbilst vieniem no diviem 1.1.1. punktā norādītajiem izmēriem.